Асноўнае, што вылучае сям’ю Жытко — гэта сяброўства. Тут, як кажуць, адзін за ўсіх і ўсе за аднаго. Разам мама з татам нават на выступленнях сваёй юнай танцорачкі стараюцца быць, — васьмігадовая Ганначка займаецца харэаграфіяй з чатырох гадоў. Частыя наведвальнікі яны і трэніровак старэйшага Даніка, які захапляецца хакеем. Ну і, вядома, усе разам займаюцца выхаваннем галоўнага гарэзы ў сям’і – Ванечкі. Нягледзячы на тое, што двухгадовы хлапчук з настойлівым пастаянствам пакідае свае “аўтографы” ў сшытках старэйшых брата і сястры і на шпалерах кватэры, яго любяць і пра яго клапоцяцца асабліва.